Case ID: 1114729
Sentence 80: Məhkəmədə zərərçəkmiş şəxs qismində dindirilmiş Zərərçəkmiş şəxs11 ifadəsində göstərmişdir ki, Mingəçevir şəhərində müxtəlif mağazalarda satıcı işləmiş, Mingəçevir şəhərində yaşayan qızlardan İstanbul şəhəri haqqında eşitmiş, İstanbul şəhərinə gedib oradan müxtəlif geyim əşyaları gətirərək Mingəçevir və ona yaxın ətraf rayonlarda satmağı qərarlaşdırmış, buna görə də 06 aprel 2016-cı il tarixdə Mingəçevir şəhərindən Türkiyəyə gedən avtobusa minərək Şıxlı sərhəd buraxılış məntəqəsindən keçməklə 3 gün yol getdikdən sonra İstanbul şəhərinə çatmış, orada özünə hoteldə yer tutmuş, hoteldə qalan azərbaycanlılarla bir yerdə ticarət mərkəzlərinə gedib oradan müxtəlif paltarlar almağa başlamış, qaldığı hotelin yaxınlığında təsadüfən Səidə adlı əslən Azərbaycandan olan qadınla tanış olmuş, onunla aralarında münasibət yaranmış, Səidə istifadə etdiyi mobil nömrəni götürmüş, Səidə özünün də əvvəllər Mingəçevir şəhərində yaşadığını demiş, İstanbul şəhərində işlərini qutardığı üçün 04 may 2016-cı il tarixdə Azərbaycana qayıtmış, 2017-ci ilin aprel ayının əvvəllərində Mingəçevir şəhərində hazırda kirayədə yaşadığı mənzildə olduğu zaman Səidə Türkiyədən onunla telefon əlaqəsi saxlamış, həmin vaxt istifadə etdiyi mobil nömrəni unutmuş, Səidə maddi vəziyyəti ilə maraqlanmış, ona Türkiyədən aldığı əşyaları satmaqda çətinlik çəkdiyini, maddi vəziyyətinin ağır olduğunu, Türkiyədən gətirdiyi əşyaları heç kimin almadığını demiş, Səidə onun yanına gəlməyini, onu yüksək maaşlı işlə təmin edəcəyini, onun yaxşı əlaqələrinin olduğunu, mağazada satıcı kimi işə düzəldəcəyini demiş, Səidənin təklifi ilə razılaşmış, Səidə pasportunun surətini ona göndərməyini demiş, o da pasportunun surətini ona göndərmiş, Səidə onun üçün bilet almış, Səidə Mingəçevir şəhərindən olan tanışı Nərminin də onun yanına gələcəyini, bir yerdə onun yanına gəlmələrini demiş, etiraz etməmiş, 11 aprel 2017-ci il tarixdə Nərminlə bir yerdə Gəncə şəhərində olan hava limanından təyyarəyə minib təyyarə ilə İstanbul şəhərinə gəlmiş, İstanbul şəhərində hava limanında onları Səidə qarşılamış, bundan sonra Səidənin onlar üçün kirayə tutduğu mənzildə qalmış, Səidə işlə bağlı qeydiyyata düşmək üçün lazım olduğunu deyib pasportlarını onlardan almış, Səidədən harada işləyəcəklərini soruşduğu zaman Səidə onlar üçün hər hansı iş olmadığını, onun nəzarəti altında fahişəliklə məşğul olacaqlarını demiş, ona fahişəliklə məşğul olmaq üçün Türkiyəyə gəlmədiklərini desələr də Səidə dediklərini etmədikləri halda pasportlarını cıracağını, polisə fahişəliklə məşğul olmaları barədə məlumat verib onları tutduracağını demiş, məcburiyyətqarşısında onunla razılaşmış, Səidə onu və Nərmini özünün və əmisi qızı Natəvanın müştərilərinə cinsi əlaqədə olmaq üçün təqdim etmiş, müştərilərlə cinsi əlaqədə olmaq üçün müxtəlif hotellərə getmiş, müştərilərdən alınan pulun yarısını Səidə ona və Nərminə vermiş, Səidə qalan pulu isə Natəvanla aralarında yarı bölmüş, həmin vaxt Səidənin yanında Mingəçevir şəhərindən tanıdığı Aysel adlı iki qızı görmüş, Səidə həmin qızları onlardan ayrı saxlamış, Səidə onu 09 may 2017cil il tarixədək tanışı olan müştərilərə cinsi əlaqədə olmaq üçün təqdim etmiş, uşağı xəstə olduğu üçün Səidəyə onu buraxmasını demiş, Azərbaycana qayıtmış, Azərbaycanda olduğu zaman Səidə onunla telefon əlaqəsi saxlamış, 2017-ci ilin iyun ayının əvvəllərində Mingəçevir şəhərində kirayə yaşadığı mənzildə olduğu zaman Səidə onunla telefon əlaqəsi saxlayaraq yenidən yanına çağırmış, yanına qayıtmadığı halda müştərilərlə cinsi əlaqədə olduğu zaman çəkilmiş video görüntülərini sosial şəbəkələrdə yayacağı ilə ona hədə-qorxu gəlmiş, məcburiyyət qarşısında onunla razılaşmış, Səidənin aldığı biletlə 06 iyun 2017-ci il tarixdə Gəncə şəhərində yerləşən hava limanından təyyarə ilə İstanbul şəhərinə gəlmiş, İstanbul şəhərində onu Səidə qarşılayıb kirayə tutduğu mənzilə aparmış, əvvəlki kimi onu tanışı olan müştərilərə cinsi əlaqədə olmaq üçün təqdim etməyə başlamış, Səidə onu özünün və Natəvanın müştərilərinin yanına cinsi əlaqədə olmaq üçün aparmış, pulu müştərilərdən özü almış, pulun yarısını ona vermiş, yerdə qalan hissəsini isə Natəvanla aralarında yarı bölməsindən xəbəri olmamışdır.